Basile da Glemona

Basile da Glemona (Basile Brollo, født 1648 i Gemona i Italia, død 1704) var en katolsk prest og kinamisjonær tilhørende fransiskanerordenen. Han ble en dyktig kjenner av kinesisk skrift og språk. 

For å hjelpe sine medarbeidere på misjonsmarken forfattet han en omfattende ordbok som han gav tittelen «Han-Yise Si-Yi – vestlig (europeisk) forklaring av de kinesiske skrifttegn». Denne ordboken ble raskt ettertraktet, og ble utbredt i store deler av Asia på grunn av sin praktiske oppbygning. 

Hundre år etter hans død ble verket også plagiert av Louis-Joseph de Guignes i Frankrike. Guignes nevnte ikke den opprinnelige forfatters navn, skjønt hans eget bidrag begrenset seg til en annerledes organisering av oppslagene – og hyppige avskriftsfeil. 

Litteratur
 Flavia Cuturi: In nome di Dio. L'impresa missionaria di fronte all'alterità, Google book, Meltemi Editore srl, 2004, ISBN 88-8353-348-8
 Pietro Cappellari: Vita breve del P. Basilio Brollo da Gemona francescano riformato missionario e vicario apostolico del Xensì nella China, Tip. Jacob e Colmegna, 1871
 Simonetta Polmonari: Padre Basilio Brollo da Gemona in dialogo con la cultura cinese, Biblioteca di Studi Ecumenici 8, Vicenza, 2010

Referanser

 Eksterne lenker 
 books.google.de

Kategori:Italienske katolske prester
Kategori:Italienske fransiskanere
Kategori:Italienske misjonærer
Kategori:Katolske misjonærer
Kategori:Misjonærer i Kina
Kategori:Italienske sinologer
Kategori:Personer fra Gemona del Friuli